मध्यप्रदेश में हुई तेज बारिश के कारण पिछले १४ दिनों के भीतर ही नर्मदा बांध का जलस्तर १३ मीटर तक बढ़ गया है। ऊपरी क्षेत्र से पानी की आवक होने से नर्मदा बांध का जलस्तर 124.52 मीटर तक पहुंच गया है। बांध के जलस्तर में इजाफा होने से सरकार ने नर्मदा बांध के पानी से राजकोट के आजी बांध को भरने का काम शुरू करा दिया है। नर्मदा बांध पर कैनाल हेड पावर हाउस के दो टबाइनों को चलाकर नर्मदा की मुख्य नहर में 10 हजार 271 क्यूसेक पानी छोड़ा जा रहा है।